projecte-aina/catalan_government_crawling huggingface dataset:
La Setmana d'Artesania de Catalunya és una actuació del CCAM que s'inicia el dilluns 4 de juliol i finalitza el diumenge, 10 de juliol de 2016.
En el marc de la Setmana, es duen a terme els següents esdeveniments:
Lliurament Premis Nacionals d'Artesania i Diplomes de Mestre Artesà Al Palau de la Generalitat de Catalunya.
Visita guiada dels treballs de restauració efectuats al Recinte Modernista de l'Hospital de Sant Pau amb el mestre artesà ceramista Manel Diestre.
Activitat amb preinscripció obligatòria.
Inauguració de l'exposició del país convidat, Mèxic a les sales d'exposicions d'Artesania Catalunya, on es mostra una àmplia selecció dels treballs, tècniques i peces creades per artesans mexicans, tant des de la vessant tradicional com contemporània, i un espai dedicat a la moda mexicana.
Inauguració de l'exposició de les Insígnies de Mestre Artesà 2016 a la Galeria Koetània del Passeig de Gràcia de Barcelona (Bonavista, 1).
Del divendres 8 de juliol al diumenge 10 de juliol
10 a 21 h.Celebració del Saló The CraftRoom a El Born Centre de Cultura i Memòria.
El Saló acull les següents seccions: - Espai de venda directa: 42 artesans de diferents sectors i oficis (complements de moda, joieria, articles per a la llar, objectes de regal, elements de decoració, etc.).
En aquest espai trobarem també els artesans emprenedors. - Divulgació: 11 entitats presenten la oferta de serveis vinculats a l'artesania. - Futur Excel·lent: 30 alumnes excel·lents de les escoles d'Arts i Disseny de Catalunya mostren els seus projectes de final de curs. - País convidat: Mèxic. - Calendari d'activitats.
En els tres dies del Saló The CraftRoom es durà a terme el següent calendari d'activitats divulgatives i lúdiques, repartides entre la Sala Moragues del Born i la Plaça Comercial:
- 17h Demostració de tècnica mexicana de teixir amb el cos. Estand Mèxic.
Presentació a càrrec d'Amanda Garzón, de la Galería Diagonal Art Barcelona.
- 10h a 12h Intercanvi de coneixements tèxtils entre Mèxic i Catalunya (FAAOC).
- 12h a 14h Demostració d'enquadernació a càrrec de Tarlatana.
- 16h a 18h Taller infantil d'elaboració de sabó artesanal.
- 17h a 18h Demostració de tècnica mexicana de teixir amb el cos. Estand Mèxic.
- 17h a 20h Demostració d'art floral a càrrec de Francesc Torres.
- 19h Berenar popular amb pa de pagès i embotit.
- 10h a 12h Demostració de Mosaics.
- 11h Passejada amb Panchito i Lupita, Capgrossos Mexicans.
- 12h Esmorzar popular amb pa de pagès i embotit.
- 12h a 14h Demostració de complements de feltre a càrrec d'Anna Apostol.
- 16h a 18h Demostració d'escultura imatgera a càrrec de Miquel Grima.
- 17:30 a 18:30h Demostració de tècnica mexicana de teixir amb el cos. Estand Mèxic.
- 18:00h a 20h Demostració de palmes a càrrec de Palmes Viaplana.
Associació Artesans de Gràcia (FAAOC).
- 18:30h Presentació del projecte d'artesania mexicana i disseny Itzmin.
Off Setmana de l'Artesania de Catalunya
Podeu trobar tota la informació sobre totes les activitats artesanes que es fan arreu de Catalunya durant la realització de la Setmana d'Artesania de Catalunya a l'agenda cultural de l'Àrea d'Artesania del CCAM.
Del 5 a l'11 de juny, la Generalitat, mitjançant el Consorci de Comerç, Artesania i Moda de Catalunya (CCAM), impulsa per sisè any consecutiu la celebració de la Setmana d'Artesania de Catalunya, amb més de 120 activitats programades arreu del territori.
La Setmana inclou activitats adreçades especialment a professionals, amb taules rodones que analitzaran la vinculació de l'artesania amb altres àmbits com la moda, l'arquitectura o la gastronomia, i també una masterclass sobre digitalització.
Rutes professionals, documentals sobre el fet artesà, concerts amb instruments artesanals, tallers demostratius, i activitats al voltant del país convidat –Índia­­–, completen la programació.
Del dijous 8 de juny i fins el diumenge 11 de juny, el Born, Centre de Cultura i Memòria acollirà una nova edició de The CraftRoom, el saló de l'artesania catalana que comptarà amb 69 expositors.
El Saló acollirà una gran mostra d'exposició i venda directa de productes artesans de diferents sectors i oficis com complements de moda, joieria, articles per a llar, objectes de regal o decoració, que completa la seva oferta amb el calendari d'activitats de la Setmana.
A més d'esdevenir un gran espai de contacte entre artesans i públic, el saló torna a apostar pel nou talent a través de Futur Excel·lent.
El Saló, d'accés gratuït, obrirà al gran públic dijous 8 de juny i fins diumenge 11 de juny, amb horaris des de les 10 hores i fins les 21 hores (diumenge fins a les 20h).
La Setmana d'Artesania de Catalunya és una actuació impulsada pel Consorci de Comerç, Artesania i Moda de Catalunya (CCAM) amb l'objectiu de sensibilitzar la societat de la importància de l'artesania i dels seus valors culturals, econòmics, patrimonials i socials.
La 7a edició de la Setmana d'Artesania de Catalunya, que se celebra de l' 11 al 17 de juny, compta amb diverses novetats, a partir dels resultats del pla estratègic de l'artesania a Catalunya presentat recentment.
Durant aquests set dies es concentren un conjunt d'activitats de promoció, coneixement i difusió de l'artesania catalana arreu del territori.
La jornada inaugural de la Setmana d'Artesania de Catalunya es va dur a terme el dilluns 11 de juny a les 12 h, al Recinte Modernista de Sant Pau, C/ St.
Antoni M. Claret, 167 (cantonada amb C/ Cartagena).
La Setmana d'Artesania de Catalunya és una actuació impulsada pel Consorci de Comerç, Artesania i Moda de Catalunya (CCAM) amb l'objectiu de reivindicar l'artesania com element transversal en la nostra societat pel seu gran valor cultural, social, patrimonial i econòmic, que uneix coneixement (de la tècnica i de la matèria), art (creativitat i innovació), identitat (tradició i contemporaneïtat) i caràcter internacional (local i universal).
I també el seu valor social, com a fet identitari i com a vehicle d'expressió singular i únic que ens fa arribar arreu del món.
La VIII edició es va dur a terme del 7 al 13 d'octubre de 2019 sota el lema Artesania Divina (perfecte en el seu gènere, extraordinàriament bo o bell que destaca per les seves qualitats, tal com ho descriu l'Institut d'Estudis Catalans).
Durant aquests set dies es van concentrar un conjunt d'activitats de promoció, coneixement i difusió de l'artesania catalana arreu del territori.
Aquestes activitats van ser força variades, i consistien en visites guiades d'edificis emblemàtics - on l'artesania hi té una presència imprescindible -, la primera Mostra d'Audiovisuals sobre Artesania a Catalunya, activitats familiars i infantils, demostracions d'ofici, conferències, taules rodones, debats, masterclass, presentacions, exposicions, jornades de portes obertes, fires, entre altres propostes.
Podeu consultar totes les activitats a la Setmana d'Artesania de Catalunya
Entre el 20 i el 26 de març de 2017 es va celebrar la primera edició de la Setmana del Comerç, una iniciativa pionera i de país, que va concentrar en pocs dies un bon nombre d'esdeveniments de promoció, d'intercanvi d'idees i experiències i espais de trobada arreu del territori català.
El comerç és una activitat econòmica caracteritzada per la creació intensiva d'ocupació i per una professionalització creixent.
Els establiments comercials són un espai d'interacció on la competitivitat empresarial va de la mà de les relacions entre les persones, de la transmissió dels valors socials i de la participació en la comunitat.
La Setmana del Comerç és un reconeixement d'aquesta funció social, farcida de propostes engrescadores, tant per als treballadors i treballadores del sector, com per al conjunt de la ciutadania.
Sessió inaugural: La Setmana del Comerç va arrencar el 20 de març a la Llotja de Mar (Pg. d'Isabel II,1), amb la presentació a càrrec de Hble.
Jordi Baiget, conseller d'Empresa i Coneixement, i la descripció de totes les activitats.
Jornades "Comerç increïble": Aquestes sessions van tenir lloc al Mobile World Centre de plaça Catalunya (C/Fontanella, 2), els matins dels dies 21, 22, 23 i 24 de març.
El temes de les jornades van ser la Transformació digital, l'Enfortiment de projecte i creixement, la Professionalització i captació de talent i la Internacionalització, respectivament.
Activitats del món associatiu: 103 associacions d'arreu del país van dur a terme més de 120 activitats dinamitzadores coincidint amb la Setmana del Comerç.
Més del 90% de la població catalana té un smartphone, que fa servir més de dues hores i mitja cada dia.
La gran majoria d'aquests usuaris fan servir el mòbil en algun moment del procés de compra, ja sigui per cercar informació dels productes o per comprar directament.
Però aquests dispositius no només són d'utilitat als consumidors, també ofereixen un bon nombre de recursos a les empreses comercials per contactar amb el client.
Per donar a conèixer aquestes possibilitats, el Consorci de Comerç, Artesania i Moda de Catalunya comença el cicle de sessions anomenades "Esmorzapps.
Aplicacions al servei del comerç", on els desenvolupadors de diverses aplicacions per a mòbil explicaran els seus projectes per tal d'engrescar els participants a utilitzar aquestes eines.
Els continguts exposats en aquestes trobades ens permetran elaborar un catàleg informatiu de les diferents apps, que properament trobareu en aquest espai web.
Els Esmorzapps volen ser una finestra oberta a tothom, així que si voleu celebrar i col·laborar en la difusió d'aquest cicle tindreu més informació el Telèfon de Comerç: 93.484.99.09
La Generalitat intensifica aquest estiu la campanya informativa contra la venda il·legal al carrer.
Amb el lema "No t'enganyis, no només compres un productes fals", la campanya contra l'anomenat 'top manta' vol alertar a ciutadans i visitants dels efectes negatius d'aquesta venda il·legal, tant pel que fa a la seguretat i salut de les persones, com pel conjunt de l'economia.
La campanya consta de l'edició de cartells (a doble cara, català i anglès) i díptics (català, castellà, anglès i francès).
També s'estan realitzant insercions publicitàries en premsa i càpsules informatives a ràdio i televisió; a més de la seva difusió a través de les xarxes socials de la Generalitat.
La distribució es fa a través dels ajuntaments i ens locals, les organitzacions empresarials i les oficines de Turisme.
D'altra banda també es distribeix material als diferents mitjans de la xarxa de transport públic de Catalunya, Aerobús, i en els punts d'informació turística de ports i aeroports catalans.
A més a més, la campanya consta d'actuacions específiques als municipis de litoral, mitjançant publicitat a les principals línies d'autobusos, i també a Opis i tanques publicitàries.
Podeu consultar el material de la campanya al següent enllaç: cartell i el díptic.
La Generalitat de Catalunya a través de la Direcció General de Comerç del Departament d'Empresa i Coneixement, i amb el suport de la Direcció General de Difusió del Departament de Presidència, endega demà la campanya institucional, que vol promocionar el comerç urbà i reforçar el seu paper com a eix vertebrador del territori.
Sota el lema "Surt al carrer, viu el comerç", la campanya posa en valor el model de comerç de proximitat, des d'un punt de vista experiencial.
La campanya ofereix un total de catorze anècdotes que podrien sorgir de la vida real i quotidiana dels comerços i que parteixen de la pròpia gent: Gent que compra, gent que ven, gent que viu i que conviu.
Perquè sense gent, el comerç mai podria ser increïble.
és una campanya integral que s'articula a través de diferents formats i suports de comunicació tant gràfics, audiovisuals, com digitals.
Una campanya integral que estarà present a la televisió, a premsa escrita, a la ràdio, a mitjans digitals i en cartelleria física a l'exterior.
Amb un plantejament proper, jove i modern, la campanya ha estat ideada i dirigida pel creatiu barceloní Kike Doatis, amb el suport del realitzador independent Edgar Lledó i del director d'art Gabriel Silveira.
La producció està protagonitzada per diferents artistes, com el coreògraf i ballarí de claqué Sharon Lavi; els rapers Eloi Costa i Ismael Muñoz; el cantant d'òpera Jordi Clos, o la malabarista Maria Villate.
Per a les localitzacions dels espots s'ha comptat amb comerços reals de Barcelona: la llibreria Re-Read de Muntaner, la fruiteria Mon Fruit, la botiga de roba Santa Eulàlia i la sabateria Casas de la Rambla de Catalunya.
La campanya va destinada al conjunt de la població catalana, i també al propi sector, que esdevé protagonista de la campanya amb l'objectiu de donar-li suport i retre-li un reconeixement.
El Departament d'Empresa i Coneixement, a través de la Direcció General de Comerç, ha posat en marxa la campanya de comerç "Ara és el teu torn", amb l'objectiu de reactivar l'activitat comercial.
L'espot, dissenyat per l'agència McCann Erikson i que està present a la televisió, ràdio i a mitjans digitals, fa una crida a la reactivació de l'activitat comercial i al restabliment de la normalitat, coincidint amb la reobertura dels establiments prevista per a les properes setmanes.
La campanya està concebuda en dues fases: sota el claim "Aviat serà el vostre torn", una primera que mostra la fase de confinament i que presenta a diferents comerciants a casa seva fent "vida "normal", però incorporant les paraules que fan servir en la seva professió, de cara al públic.
La continuació de la campanya consta de altres espots amb el claim "Ara és el teu torn", on apareixen aquests mateixos botiguers, obrint per fi els seus comerços.
Aquesta campanya s'emmarca en el Pla de Xoc i de Reactivació del comerç, l'artesania i la moda post-COVID19, dissenyat per la Direcció General de Comerç amb la voluntat de contribuir a la reactivació del sector a partir de mesures econòmiques i financeres, mesures de prevenció i seguretat, mesures de reactivació de l'empresa, i mesures d'informació i comunicació.
El gres ceràmic i la fàbrica Ceràmica Nolla són protagonistes d'aquesta nova exposició que pretén posar en relleu el paper dinamitzador i modernitzador d'aquesta coneguda factoria i reivindicar el valor artístic dels seus mosaics.
La mostra també inclou l'àmbit local "Gres made in Esplugues" dedicat a la fàbrica Hijo de Jaime Pujol i Bausis, i al disseny i producció de les seves populars "rajoletes" de gres ceràmic.
Els artesans Ferran Collado (vidrier), Alberto Bustos (ceràmica artística), Annie Michie (artista tèxtil) i Clara Niubo (joiera) presentaran al certamen JOYA Barcelona Art Jewellery & Objects, que se celebra del 10 al 12 d'octubre al Museu del Disseny de Barcelona i que coincideix amb la Setmana d'Artesania de Catalunya, una selecció de peces que combinen les tècniques artesanals amb conceptes artístics.
En la mostra expositiva, el vidrier Ferran Collado deixa volar la seva imaginació i presenta una sèrie de peces i obres que expressen la seva diversitat tècnica.
Per la seva banda la joiera Clara Niubó, presenta creacions úniques que són petites escultures que parlen de la naturalesa i el color.
El ceramista Alberto Bustos presenta "NatuRareza" on a través de les seves peces es submergeix en la psique vegetal per mostrar el seu turment provocada pels propis humans.
I l'artista tèxtil Annie Michie exposa una sèrie de peces que tenen en comú el sentit de la transformació, objectes i formes quotidianes que es converteixen en alguna cosa desconeguda.
Amb aquest estand, de format expositiu Artesania Catalunya està present al saló amb l'objectiu d'impulsar la internacionalització de l'artesania catalana, en un certamen de referència internacional, i captar noves oportunitats de negoci i comercialització.
En el marc de la Setmana, Artesania Catalunya ha volgut dedicar en aquesta edició l'activitat expositiva a apropar i mostrar les tendències més innovadores i creatives en joia contemporània, d'àmbit nacional i internacional, a través de tres exposicions: "NUDA VITA"; " FUSIÓN, Certamen de Joieria amb Vidre"; i " Insígnies de Mestre Artesà 2018".
Totes 3 exposicions es podran visitar fins el proper 27 d'octubre i formen part alhora del programa d'activitats paral·leles del certamen JOYA Barcelona.
La primera sessió dels Esmorzapps va tenir lloc a les Cotxeres del Palau Robert el passat 2 de desembre de 2016 davant d'un cenentar d'inscrits entre gremis, associacions de comerciants, botiguers i administracions públiques i on vam conèixer els projectes de Chopit, Manzaning, Yuge i Catalunya Shopping.
Per aquesta sessió vam comptar amb la col·laboració de Barcelona Oberta i la Fundació Barcelona Comerç.
Tots quatre projectes: Chopit, Manzaning, Yuge i Catalunya Shopping tenen per objectiu posar en valor el comerç de proximitat i permeten la geocalització i visibilitizació de la botiga i oferta del producte, l'aproximació al client, la fidelització i la captació de nou públic, entre altres serveis.
- Chopit és una app que aposta pel comerç de proximitat.
A través de l'aplicació, es poden liquidar els estocs, guanyar visibilitat i aconseguir nous clients d'una manera fàcil i ràpida, sense perdre el tracte directe amb ells.
- Manzaning és la primera app pensada per al petit comerç.
Un nou canal de venda online, amb pagament a través de l'app i entrega a domicili en menys de 60 minuts.
- Yuge és una aplicació interessant pels residents locals i per turistes nacionals i estrangers.
Yuge està obert a totes les botigues de Barcelona.
En comparació amb altres serveis de localització, Yuge es concentra en el mercat de gamma alta.
- Catalunya Shopping App és una aplicació on els comerços i empreses poden tenir el seu catàleg classificat amb fotografia, descripció i preu i poden posar anuncis que surten a la llista de destacats ordenats segons la data de vigència.
El món digital està canviant tant els hàbits de consum com les estratègies i serveis oferts per les empreses.
Avui dia gairebé ningú viu d'esquenes a les possibilitats que ofereixen companyies com Amazon, Facebook, Google, Twitter o eBay.
Pimes i emprenedors poden utilitzar Amazon com un canal de venda en línia, i fins i tot treballar amb la seva avançada xarxa logística global.
Això representa una evident oportunitat per a les empreses catalanes, des del petit comerç fins a les grans cadenes.
En aquesta jornada, que es va realitzar a Vic el passat 25 d'octubre de 2016, es van fer coneixèr les propostes d'Amazon per al nostre sector de la mà de Lucas Villanueva, responsable del Programa de Logística de l'empresa.
També es va explicara la seva experiència els responsables de Joguines Gaspar, empresa de Palau-solità i Plegamans que ja està utilitzant Amazon Marketplace per vendre arreu del món.
Amazon es va fundar fa poc més de 20 anys i actualment té més de 300 milions d'usuaris actius.
O, el que és el mateix, 300 milions de consumidors potencials, disposats a comprar tota mena de productes des de qualsevol lloc del món.
El CCAM va organitzar les Jornades: "L'Excel·lència en la venda Consultiva per aconseguir la fidelització dels nostres clients".
Amb formació en Direcció Hotelera per l'escola suïssa de Glion, la seva trajectòria professional va començar en el món dels hotels treballant en cadenes internacionals com Ritz Carlton, LeMeridien i Grand Mercure entre d ́altres.
Ha desenvolupat la seva labor en diversos països d'Europa i Àsia i el seu treball ha girat sempre entorn de la Qualitat de Servei, les vendes i la Satisfacció i Fidelització de Clients.
Va donar un gir a la meva carrera incorporant-se al departament comercial d'una multinacional Alemanya, i avui dia treballa com a Soci Director de HispaTraining Group, del grup BCG, impartint cursos de formació actitudinal, comercial, i en satisfacció i fidelització de clients i certificant i comercialitzant l'eina DISC.
El CCAM va organitzar les Jornades: "Com promocionar el meu negoci a Internet de manera gratuïta" que tenia per objectiu saber treure profit de les noves eines digitals al sector comercial de forma gratuïta.
Anna Serrano, periodista i experta en formació i assessorament en internacionalització i posada en marxa de perfils professionals a les xarxes socials.
Els comerços participants faran un aparador amb el producte estrella del nostre municipi, la carxofa.
El concurs consisteix a publicar a través de l'instagram fotografies, amb l'etiqueta, dels aparadors que es cregui que són més atractius dels que participin en aquest concurs del 15 al 27 de març.
Les fotografies hauran de reflectir el perquè es troba aquell aparador atractiu: col·locació dle producte, decoració, creativitat, identitat...
Cada establiment participant obtindrà un cartell publicitari.
Associació de Comerç i Serveis de Sant Boi - Sant Boi Comerç
Els membres del Gremi de Llibreters de Lleida i ProvÍncia visualitzaran en el seu punt de venda la imatge de la Setmana del Comerç en els seus aparadors, mitjançant un espai visual amb llibres i revistes de l'àmbit empresarial i comercial en relació a la venda, l'atenció al client, màrqueting....
Gremi de Llibreters de Lleida de la Federació de Comerç de Lleida
Regalarem 10 entrades per a qualsevol sessió de cinema al Teatre Auditori de l'Hospitalet de l'Infant o a l'Auditori de Vandellòs.
Requisits: les deu primeres compres del dia als establiments associats, pujant la foto del client amb el botiguer al facebook de l'associació.
Associació de comerços de l'Hospitalet de l'Infant i la Vall de Llors
Proporcionar coneixements i tècniques necessàries per a decidir les estratègies en aparadorisme i col·locació de producte, amb la finalitat d'optimitzar l'espai de venda i crear noves experiències.
Principis bàsics en aparadorisme.
Introducció a la percepció sensitiva, com captar l'atenció (color, composició, il·luminació, ambientació).
Passos a seguir en el muntatge d'un aparador i en la distribució de l'espai des de la idea a la seva materialització.
Introducció al marxandatge visual (origen, evolució i definició).
Arterapeuta, docent i creativa a TAO projectes combina la seva feina amb la de freelance a empreses com a Benetton, Nespresso i Decathlon Espanya.
A més, és col·laboradora a revistes especialitzades en interiorisme i de l'àmbit del màrketing.
Anima els emprenedors a explorar els sentits dins la botiga per crear experiències.
Tortosa, 9 de novembre (Delegació del Govern a les Terres de l'Ebre Palau Abaria, Carrer Montcada, 23).
Manresa, 21 de novembre (Seu dels Serveis Territorials, Carrer Alfons XII, 13).
Lleida, 23 de novembre (Delegació d'ACCIO a Lleida, Rambla de Ferran, 1, 2n.
Tarragona, 28 de novembre (Sala Pau Casals de la Delegació del Govern a Tarragona, Carrer Sant Francesc, 3).
Aprendre les finances bàsiques d'un negoci detallista: Compte de resultats, balanç de situació i pla de tresoreria.
Entendre què és la rendibilitat i com s'aconsegueix.
Conèixer diferents indicadors que permeten auto-diagnosticar la marxa de l'empresa.
Quant val la inversió que vaig fer?
Per què és important el control.
Mecanismes per controlar la marxa de meu comerç
Economista col·legiat 13.071, Màster en Societat de la Informació i el Coneixement, Màster en Retail Internacional i Postgrau en Gestió i Desenvolupament de Comerç Urbà.
Llicenciat en Administració i Direcció d'Empreses i Diplomat en Ciències Empresarials.
Ha treballat duent a terme tasques tècniques i de gestió enfocades en el desenvolupament econòmic local i, de manera especialitzada, en el comerç urbà.
Actualment és soci consultor de J3B3 Economics, S.L; empresa especialitzada en la promoció econòmica del territori i que realitza projectes en l'àmbit del comerç, l'empresa, la indústria i el turisme.
Barcelona, 23 de gener (Sala d'Artesania de Catalunya, carrer Banys Nous, 11)
Barcelona, 26 de gener (Sala d'Artesania de Catalunya, carrer Banys Nous, 11)
Manresa, 6 de febrer (Seu dels Serveis Territorials, carrer Alfons XII, 13)
Tortosa, 13 de febrer (Sala Gerard Vergés dels Serveis Territorials de Cultura, carrer de Jaume Ferran 4)
Lleida, 22 de febrer (Sala d'Actes de la Delegació del Govern a Lleida, carrer Lluis Companys, 1 - Edifici Eurofòrum)
Tarragona, 27 de febrer (Sala Pau Casals de la Delegació del Govern a Tarragona, carrer Sant Francesc, 3)